Nem tud fizetni a Paks korábbi EL-ellenfele, a FIFA-hoz fordulhatnak a játékosok
Magyar fociNemzetközi fociAmerikai sportokTechnikai sportokCsapatsportokEgyéni sportokNB INB IIMagyar válogatottUtánpótlásMagyar foci történeteBajnokok LigájaEurópa LigaAngol fociNémet fociOlasz fociSpanyol fociVB 2014NFLNBANHLMLBForma-1Moto GPRaliKézilabdaKosárlabdaJégkorongVízilabdaÚszásTeniszAtlétikaKerékpárKüzdősportokKajak-kenuTéli sportokPóker Skócia
2011. december 7., Szerda 19:20
Válságba került a skót Hearts FC, a Paksi FC-t az Európa Liga selejtezőjében búcsúztató együttes. A klub orosz tulajdonosa, Vlagyimir Romanov ugyanis az október közepe óta esedékes fizetésekkel tartozik a játékosoknak, akik a FIFA-hoz fordulnának, hogy januárban ingyen elhagyhassák a klubot.
Romanov már az október 16-ig esedékes járandóságokat is 19 nap késéssel fizette ki, azóta pedig egyáltalán nem rendezte a tartozásait a játékosok felé. Így a csapat hangadói sztrájkra készülnek, és a FIFA segítségét szeretnék kérni.
A korábbi precedensek szerint 90 napos csúszás után szokott a nemzetközi szövetség beavatkozni a klub ügyeibe, így január közepén a megfelelő bizonyítékok felvonultatása után ingyen igazolhatóvá válhatnak a labdarúgók. Ez kétszeresen is keresztülhúzhatja Romanov számításait, a tulajdonos ugyanis a hírek szerint épp néhány kulcsjátékosa eladásából szeretne némi pénzhez jutni. megosztom